ช้อนยัง! 30 หุ้น mai ราคาถูก P/E-P/BV ต่ำ แถมกำไรแจ่มทุกตัว
ช้อนยัง! 30 หุ้น mai ราคาถูก P/E-P/BV ต่ำ แถมกำไรแจ่มทุกตัว นำโดย BGT,JSP,UEC,COLOR,UKEM,CHEWA,TMILL,TRT,HTECH,2S, MOONG,KCM,RP,KIAT,PJW,TAKUNI,CPR,AGE,GCAP,FOCUS,OTO,BROOK,PDG,PICO,TSE,FIRE,QLT, WINNER,TPAC และ NDR 
14 ก.ย. 2559

วานนี้ตลาดหุ้นไทยรีบาวด์แรง เนื่องจากนักลงทุนคลายกังวลจากกรณีที่นางลาเอล เบรนนาร์ด หนึ่งในบอร์ดเฟด ออกมาแนะนำให้ชะลอการปรับขึ้นดอกเบี้ยไปก่อน ประเด็นดังกล่าวทำให้ราคาหุ้นหลายตัวที่ร่วงระเนระนาดจนเกินพื้นฐานในช่วงหลายวันที่ผ่านมา มีโอกาสที่จะฟื้นตัวได้อีกครั้ง
ดังนั้น “ข่าวหุ้นธุรกิจออนไลน์” จึงได้ทำการสำรวจหุ้นที่ปรับตัวลงแรงในตลาดหลักทรัพย์ mai มานำเสนอ โดยคัดเลือกจากหุ้นที่มีค่า P/E  Ratio (อัตราส่วนราคาหุ้นต่อกำไรต่อหุ้น) ต่ำกว่าตลาดฯ ณ วันที่ 12 ก.ย. ซึ่งอยู่ที่ 47.88 เท่า และมีค่า P/BV (Price/Book Value) ไม่เกิน 2 เท่า อีกทั้งเป็นหุ้นที่มีกำไรในครึ่งแรกปีนี้เป็นหลัก
โดยเกณฑ์คัดเลือกดังกล่าวมีหุ้นเข้ามาติด 30 ตัวคือ BGT,JSP,UEC,COLOR,UKEM,CHEWA,TMILL,TRT,HTECH,2S, MOONG,KCM,RP,KIAT,PJW,TAKUNI,CPR,AGE,GCAP,FOCUS,OTO,BROOK,PDG,PICO,TSE,FIRE,QLT, WINNER,TPAC และ NDR ตามตารางที่นำมาประกอบดังนี้
อนึ่งโดยทั่วไปหุ้นที่มี P/E ratio สูงหมายถึงว่าเรายอมจ่ายแพงกว่าเพื่อซื้อหุ้นตัวนี้เมื่อเปรียบเทียบกับหุ้นอีกตัวที่มี P/E ต่ำกว่า ดังนั้นหลายคนมักจะบอกว่า หุ้นที่มี P/E ratio สูงๆ คือหุ้นที่แพง และหุ้นที่มี P/E ratio ต่ำๆ คือหุ้นที่ถูก ดังนั้น การซื้อหุ้นที่มีราคาถูก น่าจะมีโอกาสกำไรมากกว่าซื้อหุ้นที่แพง 
ส่วนค่า P/BV (Price/Book Value) ตัวเลขมาตรฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่าเราสามารถซื้อหุ้นได้ในราคาต่ำกว่ามูลค่าทางบัญชีของบริษัท)
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน